Bjørg Cyvin

Bjørg Nygaard Cyvin (født 1932 i Ålesund) er en prisbelønt norsk kjemiker. 

Bjørg Nygaard tok diplomeksamen som sivilingeniør i 1956 ved Institutt for industriell kjemi ved Norges Tekniske Høyskole (NTH) i Trondheim.

Året etter ble hun ansatt som forsker ved Institutt for industriell kjemi. Der samarbeidet hun med blant andre instituttets grunnlegger og leder, Olav Notevarp, om forskning på sammenhengen mellom fettsyrer i kostholdet og forekomster av åreforkalkning og hjerte- og karsykdommer. De fastslo blant annet betydningen av et kosthold rikt på flerumettet fett.

I 1958 eller 1959 giftet hun seg med kjemikeren Sven Josef Cyvin (1931–2013), og tok hans etternavn. Ekteparet var også forskerkolleger, og mottok blant annet Fridtjof Nansens belønning for fremragende forskning for sin innsats innen fysikalsk kjemi.

Utmerkelser 
 Fridtjof Nansens belønning for fremragende forskning sammen med Sven J. Cyvin «for fremragende forskningsbidrag innen fysikalsk kjemi».

Referanser 

Norske forskere
Norske kjemikere
Norske sivilingeniører
Vitenskapelig ansatte ved NTNU
Personer fra Ålesund kommune